Primeres victòries dels esportistes de la UV als Jocs Europeus Universitaris

## Primeres victòries dels esportistes de la UV als Jocs Europeus Universitaris

Foto gentilesa d'EUG 2024.

En vòlei, futbol i *kick boxing* els i les estudiants de la Universitat de València demostren el seu alt nivell competitiu. La resta d’esports comencen la competició la setmana vinent.

Aquest dimecres 10 de juliol han arrancat els Jocs Europeus Universitaris 2024 (EUG 2024) que estan celebrant-se a Hongria i en els que estan participant 91 esportistes en representació de la Universitat de València.

Els nostres xics i xiques participaran en 9 disciplines esportives, de les quals tan sols ha començat la competició per equips en vòlei i futbol, i en esport individual en *kick boxing.*

### **Vòlei**

La UV competeix a vòlei tant en categoria masculina com a femenina. El combinat femení de la UV ha iniciat la competició amb dues merescudes victòries en la fase de grups. En el seu primer partit el dimecres 10 de juliol, les xiques de la UV s’han deixat la pell a la canxa i han guanyat a la Universitat d’Educació Física Józef Piłsudski de Varsòvia tres sets a zero (27-25, 25-22, 25-22).

El segon partit s’ha disputat aquest dijous contra el Politecnico di Torino amb un resultat favorable de tres sets a un  (19-25, 25-18, 25-21, 25-22).

En el quadre masculí la competició no ha arrancat amb tan bon peu, ja que els nostres xics van perdre dimecres contra l’Institut Nacional de Ciències Aplicades de Lyon tres sets a un i en la vesprada de dijous també encaixaren una derrota front l’Institut Tecnològic de Karlsruhe.

### **Futbol**

Aquest dijous s’ha estrenat també l’equip de futbol de la UV que competeix en categoria femenina. Han iniciat la competició amb una victòria en derrotar a la Universitat Tecnològica d’Eindhoven per tres a dos. En la primera part, el primer gol de la UV ha arribat al minut 6 després de traure de *corner*, mentre que el segon gol s’ha produït al minut 23 en una jugada de contraatac.

Ja a la segona part, al minut 30 de partit,  les d’Eindhoven han marcat un gol de vaselina en jugada de contraatac, però no els ha servit de res, ja que les de la UV han sabut reaccionar i han marcat el 3-1 en el mateix minut 30, iniciant la jugada des de la pròpia treta de centre.

Tot i el colp moral que ha suposat aquest gol, les d’Eindhoven no s’han volgut rendir i han aconseguit marcar un altre gol al minut 38.  En els darrers minuts de l’encontre tots dos equips han mantingut la intensitat de joc però, tot i haver diverses jugades de perill, el marcador ja no ha canviat, finalitzant el partit 3-2 amb victòria per a la Universitat de València.

### ***Kick boxing***

En disciplines individuals, la UV soles ha començat a competir en *kick boxing*, on dos estudiants de la UV disputaven els quarts de final.

Ismael Vizcaíno Aguilar, estudiant del Grau de Nutrició Humana i Dietètica, ha passat a semifinals de la categoria de fins a 84 kg per incompareixença del rival, Nola Ortis de la Universitat d’Aix-Marsella.

Damián Asins García, estudiant del Grau de Mestre/a en Educació Primària, competia en categoria de fins a 74 kg. Asins ha eixit molt fort al tatami i ha aconseguit tres punts molt ràpids al principi del primer assalt front el turc Ali Topsakal de la Universitat Gazi d’Ankara. Aquesta puntuació li ha servit per passar a semifinals ja que ni al segon ni al tercer assalt s’ha modificat el comptador tot i els diversos intents de Topsakal.

### **Més informació**

Per a ampliar informació sobre els diferents esports i els resultats dels enfrontaments, així com veure imatges de la competició, podeu dirigir-vos a la web oficial dels Jocs Europeus Universitaris 2024.

* Veure galeries d'imatges dels EUG 2024.
* Streaming en directe i gravacions dels EUG 2024.

Arxivat en:

##

La UV és premiada pel seu suport al voluntariat esportiu

El cos tècnic del Valencia CF torna a la seua facultat

La UV posa el fermall d’or als CEU amb la victòria en bàsquet 3x3 masculí

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar